คราวนี้มากันถึง the sense ปิ่นเกล้า เลยมาจากเซนทรัลปิ่นเกล้าข้ามสะพานเล็กๆมาก่อนนะ
ร้าน COPPER อยู่ชั้นสอง มองเห็นง่ายมาก สะดุดตาสุดโดยเฉพาะมาตอนเย็นๆ ด้วยการตกแต่งภายนอกร้านที่ดูหรูหราและดึงสายตากว่าร้านอื่นๆ หาได้ไม่ยากเลยค่ะ ที่นี่มีบริการลิฟต์นะคะ ใครมีรถเข็นพามาได้เลย

ด้านในร้านกว้างมาก สำหรับจุประมาณ150-180คนเลยทีเดียว ถึงแม้ว่าจะเป็นเย็นวันจันทร์ที่คนควรจะน้อย แต่ร้านนี้คนแน่นมาก! แน่นอนด้วยความคุ้มค่าของราคาและคุณภาพปริมาณอาหารที่ได้รับ จ่ายเพียงแค่ 765 เน็ตต่อคนก็ได้เมนูที่สร้างสรรค์จากวัตถุดิบระดับพรีเมี่ยมของทางร้าน
ในร้านตกแต่งแบบอบอุ่นมาก บรรยากาศสบายๆ ดูหรูหรา โซนอาหารคาวจะอยู่ตรงกลาง และอาหารหวานและเครื่องดื่มจะอยู่สุดอีกทางนึง เคาเตอร์อาหารญี่ปุ่นจะแยกออกไป

เมนูที่ทานวันนี้
เสต็กเนื้อวากิวจากออสเตรเลีย 
ต้องสั่งที่เคาเตอร์ของกริลกับพนักงาน พร้อมบอกเบอร์โต๊ะมีระดับความสุกให้เลือก พนักงานจัดระบบดีมากนะ ไม่ต้องย้ำอะไรให้วุ่นวาย ได้ตามที่สั่ง 
สั่งเป็นแบบ medium rare เนื้อนุ่มมากกกกกก ไม่เหนียวเลย โอ้ยกินแล้วฟิน มีความละมุนในเนื้อนั้น มันบดปกติเค้าจะทำกลมๆ แต่นี่วาดมาบนจานเลย เท่ไปอีกแบบ ทำมาอร่อยเลย
ร้านนี้มากินแค่นี้ก็คุ้มละมะ 

ซุปเห็ดทรัฟเฟิล 
เป็นอีกเมนูนึงที่ใครมาต้องกินให้ได้! เติมหลายทีด้วย 5555 ซุปจะอยู่ในหม้อ ตักได้ไม่อั้น ทานตอนร้อนๆอร่อยมากกกกก เนื้อซุปครีมๆเข้มข้นมาก ออกรสชาติเค็มๆ หอมๆ กลมกล่อม อร่อยแบบที่ไม่เคยกินมาก่อน 55555 ไม่อยากให้พลาดนะเมนูนี้

หอยนางรมยักษ์จากสุราษ
ยักษ์จริง ตัวใหญ่มาก มากกกกกกก ให้หยิบทีละ2 แต่หยิบได้เรื่อยๆนะ ใครสายหอยนางรมรับรองไม่ผิดหวัง นอกจากตัวใหญ่แล้ว หอยที่นี่สดมาก ตัวใหญ่ เครื่องเคียงแน่นมีทุกอย่างให้เลือก เราไม่ค่อยชอบหอยอะไรพวกนี้เท่าไหร่ เลยขอแค่ชิมพอเป็นพิธี

ต่อที่เคาเตอร์อาหารญี่ปุ่น สั่งซูชิแซลมอน กับซาชิมิแซลมอนไปลองก่อนตอนแรก
บอกได้คำเดียวเลยว่า ดีมากสำหรับบุฟเฟ่อะ! อันนี้ซีเรียส เคยกินบุฟแซลมอนมาเยอะละ ที่นี่คือดีมากกกก! แซลมอนหวานนุ่ม และสด ไม่ใช่แช่แข็งแน่นอน ติดใจมากเลยกลับไปสั่งอีก
สั่งอูนางิซูชิ ปลาไหลชิ้นเล็กมากกก และค่อนข้างคาวอ่ะ แต่ก็เข้าใจนะ ราคานี้ ได้เท่านี้ก็คุ้มละ
ซูชิแซลม่อนแบบเบิร์นก็เด็ดนะ มีซอสของทางร้านรสชาติคล้ายๆซอสพริก เผ็ดๆหวานๆนิดนึง อร่อยดีค่ะ
ยังคงคอนเฟิร์มว่า แซลมอนเค้าดีจริง  อยากให้ลองนะคะ
เคาเตอร์อาหารญี่ปุ่นมี ทูน่า ไข่หวาน ปูอัดด้วย แต่เราไม่ได้ลอง

สปาเกตตี้ที่นี่มี 3แบบ แต่มีแค่เล็กเดียวนะ เป็นเส้นเล็กอะ
-คาโบนาร่า ครีมเข้มข้นมาก อันนี้เราชอบนะ เส้นลวกมาได้พอดีมากๆ ชอบอีกเหมือนกัน มันไม่เละไปอ่ะ
-ผัดพริกกระเทียมทะเล เส้นลวกมาดีเหมือนเดิม แต่รสชาติยังไม่ถึงขั้น ไม่เผ็ดเลยอะ ไม่ค่อยเข้าเส้นเท่าไหร่ อาจจะต้องย้ำกับพี่เชฟว่าขอเผ็ดๆ แต่เครื่องให้มาเต็มมากนะ ปลาหมึก กุ้ง ไรเนี่ย ใส่มาเต็ม
-ซอสเนื้อ ไม่ได้ทาน อิ่มมากเกินไป แต่อยากลองนะ ไว้คราวหน้าจะไปลองใหม่

ผัดไทกุ้ง
เส้นเล็กผัดไท ผัดมาแห้งใช้ได้เลย เส้นดีมาก เหนียวๆแบบที่ชอบเลย ติดที่รสชาติติดหวานไปหน่อย แต่อร่อยมากๆ กุ้งแปะมา1ตัว

ตรงไลน์ของเย็น ได้ลอง อกเป็ดรมควันกับขาหมูเสปนไป
อกเป็ดดีมากก ชอบๆ นิ่มถูกใจ ส่วนขาหมูสเปนก็เค็มๆ เหมือนparma ham มันคืออันเดียวกันปะ ไม่รู้เหมือนกัน555

พิซซ่าหน้าแฮม
โอย พิซซ่าที่นี่ชีสเยิ้มมากกกกกก ชอบมากกก 5555 เป็นพิซซ่าแบบบางกรอบ ชิ้นไม่ใหญ่กินได้เรื่อยๆ ชอบชีสมากจริงๆ

ยังมีอาหารให้เลือกชิมอีกหลายอย่างนะ แต่ท้องเราอัดเข้าไปไม่ไหวแล้วจริงๆ ต้องสำรองที่สำหรับของหวาน
ที่ไม่ได้ชิมมีเสต็กปลาแซลม่อน ชิ้นเล็กและทอดออกมาสีน่าทานมากกก เทมปุระ ปีกไก่ทอดและมันฝรั่งทอดน่ากินมากกก พวกสตูเนื้อ สลัด ผักดูสด น่ากินมาก

เมนูพิเศษ วาฟเฟิลราดซอสคาโบนาร่า
คืออิ่มมากแล้ว แต่นี่เมนูพิเศษเลยต้องขอลองซักหน่อย วาฟเฟิลกรอบตรงขอบข้างในนุ่มมาก เนื้อแป้งไม่เละ แล้วทานกับน้ำซอสคาโบเค็มๆมันๆ โหยเข้ากันมากกกก ชอบมาก ใครที่ชอบทานวาฟเฟิลพลาดไม่ได้นะ ลองสั่งดูนะคะ

ต่อไปเป็นของหวาน สั่งมาแบ่งๆกันทาน เค้าจะมีตัวอย่างให้ดูที่เคาเตอร์ของหวานด้วย
ฮันนี่โทสต์ เป็นขนมปังชิ้นเล็กๆค่ะ แต่อันนี้ยังไม่เข้าขั้นเพราะด้านบนุ่มเนยมากๆ แต่ด้านล่างไม่มีเนยเลยค่ะ พอชิมขนมปังด้านล่างเข้าไปก็ไม่ได้ความมันเลย ไม่สะใจเนยเลย

เครปม้วน เป็นแป้งล้วน อันนี้เฉยๆค่ะ 

วาฟเฟิล กรอบนอกนุ่มใน ต้องรีบๆทานนะ เดี๋ยวเวลาผ่านไปมันจะเปื่อยๆอ่ะ

ช้อกโกแลตลาวา ตัวลาวาเข้มข้นดี แต่ตัวแป้งยังร่วนนิดนึงอยู่อ่ะ ยังไม่ค่อยเข้าถึงความเป็นเนื้อเค้ก

ครีมบูเล่ อันนี้อร่อยจนต้องขอเบิ้ล น้ำตาลเผาด้านบนกับพุดดิ้งด้านล่าง หวานอร่อย ไม่หวานจนเลี่ยน

พานาคอตต้า จะมีสลับกันไป บางทีเป็นสตรอเบอรี่ บางทีเป็นชาไทย อร่อยดีค่ะ อร่อยแบบธรรมดาไม่มีอะไรโดดเด่น

ไอติมที่ร้านมีหลายรสให้เลือกเลย ทุกรสเป็นแบบ home made  ไอติมจะละลายคอนข้างเร็วนะคะ ให้รีบทาน
รสสตรอเบอรี่คือแบบเปรี้ยวจี๊ดมาก แบบสตรอเบอรี่แท้เลย อันนี้ชอบมากกก อีกรสชาติที่ชอบคือ สตรอเบอรี่โยเกิต มันไม่เปรี้ยวจี้ด มีหวานผสมหน่อยๆ อร่อยมาก อยากให้ลองค่ะ
ส่วนรสอื่นอย่างเช่นช้อกโกแลต หรือมะนาวก็เฉยๆค่ะ
ทางร้านแนะนำให้ลองชาไทย เราไม่ค่อยชอบเท่าไหร่เลยไม่ได้ลอง แต่น่าจะเด็ดอยู่นะ สำหรับคนที่ชอบ

กลับมาแน่นอนร้านนี้ ราคาคุ้มมาก พนักงานก็บริการดีมาก กระฉับกระเฉง เก็บจานตลอด ประทับใจค่ะ
ใครจะมาทานที่ร้านแนะนำให้โทรจองก่อนนะคะ ร้านคิวแน่นมากกกก!
ขอบคุณคุณเกษมที่คอยให้ข้อมูลและแนะนำเมนูลับเด็ดๆ
ขอบคุณวงในที่ให้โอกาสได้ร่วมชิมอาหารกับwongnai tastingนะคะ ????